Republica Sozialista Sobietica de Belarrusia - Biquipedia, a enziclopedia libre

# Republica Sozialista Sobietica de Belarrusia

### De Biquipedia

Беларуская Савецкая
Сацыялістычная Рэспубліка

Lema: Пралетарыі ўсіх краін, яднайцеся! ("Treballadors d'o mundo, uniz-tos!")
Idioma | Belorruso y Ruso. O Ruso faborezito por a lechislazión.
Capital | Minsk
Presidén en l'inte d'a independenzia | Stanislav Shushkevich
Tiempo en a URSS | Dende l'1 de chinero de 1919 dica o 25 d'agosto de 1991.
Aria Total | 207.600 km²
Poblazión (est. 1989) | 10.151.806
Independenzia d'a Unión Sobietica | 25 d'agosto de 1991
Moneda | Rublo
Fuso orario | UTC +3
Inno nazional | Inno d'a RSS de Belarrusia.

A Republica Sozialista Sobietica de Belarrusia (Беларуская Савецкая Сацыялістычная Рэспубліка) estió un d'os miembros establidors d'a Unión de Republicas Sozialistas Sobieticas en 1922, chunto á la RSS de Ucraína, á la RSSF Transcaucasica y á la RSSF de Rusia. Tamién estió conoxida con o nombre de Rusia Blanca.

A capital d'a Republica yera Minsk. A RSS de Belarrusia estió creyata l'1 de chinero de 1919.

## [Editar] Istoria

Parti d'o Imperio Ruso antis d'a I guerra Mundial, Belarrusia declaró a suya independenzia o 25 de marzo de 1918, formando a Republica Nazional de Belarrusia. A republica abió, de todas trazas, una curta bida, y o rechimen estió xerbigato dimpués d'a retirada alemana. En 1919 Belarrusia se conbirtió en a Republica Sozialista Sobietica de Belarrusia, y "ingreso" en a Republica Sozialista Sobietica de Belarrusia y Lituania. Dimpués d'a Guerra Poloneso-Sobietica rematata en 1921, as tierras de Belarrusia estioron dibiditas entre Polonia y a RSS de Belarrusia, que se conbirtió en un miembro establidor d'a URSS en 1922. En setiembre de 1939, a Unión Sobietica s'anesionó a Belarrusia polonesa como resultato d'o Pauto de Molotov-Ribbentrop.

Dezaga d'a II Guerra Mundial, a RSS de Belarrusia abió boz en a Asambleya Cheneral d'a ONU chunto á la Unión Sobietica y á la RSS de Ucraína, conbirtiendo-se en un d'os miembros establidors d'a ONU.

Dimpués d'o Golpe d'Estato d'Agosto, o Soviet Supremo de Belarrusia declaró a independenzia d'a URSS o 25 d'agosto de 1991. A republica cambeó o nombre por o de Republica de Belarrusia o 19 de setiembre de 1991. O 8 d'abiento de 1991 siñó, chunto á Rusia y Ucraína, os Alcuerdos de Belavezha, que remplazoron á la URSS por a Comunidá d'Estatos Independiens (CEI).

Retrieved from "http://an.wikipedia.org../../../r/e/p/Republica_Sozialista_Sobietica_de_Belarrusia_751e.html"

Categoría: Unión Sobietica

##### Views

- Articlo
- Descusión
- Current revision

##### Rechirar

##### Atras luengas

- Azərbaycan
- Беларуская
- Български
- Brezhoneg
- Català
- Deutsch
- English
- Español
- Eesti
- Suomi
- Français
- Galego
- Hrvatski
- Italiano
- 日本語
- 한국어
- Македонски
- Nederlands
- Polski
- Português
- Română
- Русский
- Svenska
- Türkçe
- 中文